PROCES VERBAL
Nr. 25 din 02.09.2016
al ședinței Consiliului de Observatori al Instituției Publice Naționale a Audiovizualului Compania „Teleradio-Moldova”

Au fost prezenți
membrii Consiliului de Observatori: DELEU Doina, GUREZ Lilia, GROZAVU Petru, CĂLUGĂRU Larisa, NISTOR Stela, ȚAPEȘ Vitalie, 
VASILACHE Ludmila, SPĂTARU Nicolae

Intivați:
Olga Bordeianu – Președinte al IPNA Compania ”Teleradio-Moldova”;
Mircea Surdu – Director al postului public de televiziune ”Moldova 1”și ”Moldova 2” ;
Veaceslav Georghișenco  Director interimar al postului ”Radio Moldova”;
Petru Sinica - șef serviciu resurse umane
Vitalie Cojocaru - șef Serviciului Marketing și vânzări
Scoarță Mihail – Specialist principal, Serviciul dezvoltare strategică;
Balteanu Natalia – Contabil șef.

Preşedintele Consiliului de Observatori al IPNA Compania „Teleradio-Moldova” a constatat, conform pct. 16 din Regulamentul CO ca fiind deliberativă şedinţa CO cu prezenţa a 6 membri CO din cei 9, deoarece dna Marina Ţurcan lipseşte motivat, iar Dna Gurez şi dnul Grozavu a anunţat că întârzie; respectiv a propus începerea şedinţei CO. 
S-a votat începerea şedinţei, ora 14:20: „PRO” – 6 voturi  (D. Deleu; N.Spătaru, V. Țapeș; L. Vasilache; L. Călugăru; S. Nistor).

Preşedintele Consiliului de Observatori al IPNA Compania „Teleradio-Moldova” a supus votului Ordinea de zi publicată pe web, întrebând dacă sunt propuneri pentru modificarea ei.
Dna Călugăru a propus introducerea subiectului Informaţia  despre evidenţa prezenţei salariaţilor IPNA Compania „Teleradio-Moldova” în perioada 27-31 august 2016 care să fie discutată în primul rând. Dnul Țapeș a propus pe final Diverse.
S-a votat Ordinea de zi cu următoarele subiecte:
1. Informaţia despre evidenţa prezenţei salariaţilor IPNA Compania „Teleradio-Moldova” în perioada 27-31 august 2016.
2. Informația privind condițiile de programare a timpilor de antenă contra plată, prețul/minut al acestora, dar și alte servicii conexe oferite concurenților electorali în alegerile prezidenţiale din 30 octombrie 2016 pentru TV Moldova 1, TV Moldova 2, Radio Moldova şi Radio Moldova Tineret.
3. Raportul comparat de activitate al Serviciului Marketing și vânzări (6 luni 2015 / 6 luni 2016).
4. Randamentul activității consilierilor președintei IPNA Compania „Teleradio-Moldova”.
5. Diverse.
S-a votat: 
„PRO” – 6 voturi  (D. Deleu; N.Spătaru; P.Grozavu; V. Țapeș; L. Vasilache; L. Călugăru)

Subiectul nr. 1 - Informaţia  despre evidenţa prezenţei salariaţilor IPNA Compania „Teleradio-Moldova” în perioada 27-31 august 2016.
Dna L.Gurez a intrat în ședință la ora 14:25.
Dl P.Sinica, Şef resurse umane a prezentat informaţia comparat.
Dna L.Călugăru a exprimat nemulțumirea de faptul că nu este dusă evidența corectă a prezenței salariaților la serviciu în zilele de odihnă, inclusiv într-un caz de excepție, colaboratorul serviciului de pază nu a dus evidența persoanelor care au intrt/ieșit din sediu, și nici nu a verificat identitatea persoanelor.
Dl P.Sinica a afirmat că salariații IPNA Compania „Teleradio-Moldova” au fost prezenți la serviciu, deoarece serviciul lor constă munca în teritoriu, adică în Piața Marii Adunări Naționale și nu în birouri. Dnul Sinica a menționat că vor fi plătiți conform Codului Muncii, doar acei salariați care prin Ordin, semnat de Președintele Companiei, au fost delegați să muncească în zilele de sărbătoare.
Dl. M.Surdu a confirmat că in televiziune în zilele de sărbători toată lumea lucrează în teritoriu și nu toți care lucrează trec prin turnichet.
Dna. L.Vasilache a menționat că este necesar ca în cazul în care turnichetul este defect, persoana din serviciul de pază trebuie să dețină un registru de intrările și ieșirile a tuturor salariaților și/sau vizitatorilor. Este o problemă gravă că nimeni nu a verificat identitatea persoanelor care intrau.
 Preşedintele CO a recomandat președintelui IPNA să ridice juriștii contractul de prestări servicii încheiat cu serviciul de Paza și să înainteze, conform lui o reclamație, inclusiv ar fi bine ca Serviciul de pază să dețină o Instrucțiune în baza căreia vor știe să acționeze în diferite situații neordinare, inclusiv desigur să dețină un registru de intrări/ieșiri a salariaților și/sau vizitatorilor, pentru a evita această porblemă în viitor.
   Dna. L.Vasilache a propus ca recomandare de a elabora un Regulament intern.
Preşedintele CO a totalizat propunerile și a supus votului:
1. Se ia act de Informaţia despre evidenţa prezenţei salariaţilor IPNA Compania „Teleradio-Moldova” în perioada 27-31 august 2016.
2. Anexa „Informaţia despre evidenţa prezenţei salariaţilor IPNA Compania „Teleradio-Moldova” în perioada 27-31 august 2016”.
3. Preşedintele IPNA Compania „Teleradio-Moldova” va elabora un Regulament intern şi/sau o Instrucţiune de care se va folosi Serviciul de pază în cazul defectării turnichetului.
4. Prezenta hotărâre intră în vigoare la data adoptării.
S-a votat: 
„PRO” – 7 voturi  (D. Deleu; N.Spătaru; L.Gurez; V. Țapeș; L. Vasilache;    L. Călugăru; S.Nistor.)

Subiectul nr. 2 - Informația privind condițiile de programare a timpilor de antenă contra plată, prețul/minut al acestora, dar și alte servicii conexe oferite concurenților electorali în alegerile prezidenţiale din 30 octombrie 2016 pentru TV Moldova 1, TV Moldova 2, Radio Moldova şi Radio Moldova Tineret.
Dl P.Grozavu a intrat în ședință la ora 14:45.
[bookmark: _GoBack]Președintele CO a oferit cuvânt președintelui IPNA pentru susținerea subiectului. Dna Bordeianu a menționat că cifrele sunt în materialele indicate și nu are decât să adauge că această informație deja a fost transmisă Comisiei Electorale Centrale, dar dânsa consideră că ar fi binevenită înnoirea informației, deoarece ea nu conținea datele pentru al doilea post tv – ”Moldova 2”.
Dna L.Gurez a întrebat cine a stabilit tarifele și de ce ele nu se modifică an de an, la care dnul Cojocaru a răspuns că tarifele sunt stabilite de președintele IPNA la recomandarea serviciului său, dar și ele nu pot fi modificate în scădere în preajma alegerilor electorale.
Președintele IPNA a recunoscut că comparativ cu alte posturi tv și de radio, prețurile sunt mari.
Dl V.Țapeș a întrebat ce se întâmplă în cazul în care doi concurenți solicită același timp de antenă, iar dnul Cojocaru a răspuns că în calupul de 5 minute pot fi prezentați mai mulți concurenți, inclusiv se trage la sorți, dar și este valabil principiul comercial ”primul venit primul servit”. Acest principiu se ghidează de registrul în care este dusă evidența tuturor solicitărilor.
Dl V.Țapeș a observat și a întrebat de ce informația prezentată nu conține emisiuni de dezbateri, la care dl Cojocaru a răspuns că este prea devreme pentru planificarea lor, acest fapt se organizează mai târziu, în dependență de solicitări. Dl M.Surdu a răspuns că nu sunt suficiente forțe să fie organizate dezbateri pe 2 canale, dar se va purcede la retransmisiuni de dezbateri de pe un canal pe altul.
Dna L.Vasilache a întrebat dacă prețurile pentru ambele posturi diferă mult, dar i s-a răspuns că sunt aceleași. 
Dna Bordeianu a menționat că această campanie este bine supravegheată respectiv deja au avut întâlniri cu observatorii de la OSCE şi Promo-Lex.
Dna L. Gurez a întrebat aproximativ câți bani putem obține în campania electorală, la care dnul Dl Cojocaru a efectuat un calcul de prognoze, că dacă fiecare candidat va procura pana la 60 min pentru 29 de zile de campanie electorală, ceea ce constituie  56 min, circa 23 000 Euro de la partid politic. 
Dna Deleu a anunțat că pe 2 septembrie 2016 în Monitorul Oficial a fost publicată Decizia CCA nr. 22/126 din 25 august 2016 prin care a fost aprobată ”Concepția privind reflectarea campaniei electorale la alegerile prezidențiale din 30 octombrie 2016 de către instituțiile audiovizualului din Republica Moldova”. Acest document în pct. 9 dispune expres că fiecare radiodifuzor care va reflecta campania electorală va depune la Consiliul Coordonator al Audiovizualului o Declarație privind politica editorială în termen de 7 zile de la aprobarea de către CEC a Regulamentului privind reflectarea campaniei electorale în mijloacele de informare în masă. Astfel, a rugat colegii să țină subiectul la control.
Dna Bordeianu a menționat că va duce evidența ședințelor CEC și va anunța CO despre adoptarea de  către CEC a Regulamentului menționat.
Președintele CO a propus de a vota următoarele:
1. Se aprobă Informația privind condițiile de programare a timpilor de antenă contra plată, prețul/minut al acestora, dar și alte servicii conexe oferite concurenților electorali în alegerile prezidenţiale din 30 octombrie 2016 pentru TV Moldova 1, TV Moldova 2, Radio Moldova şi Radio Moldova Tineret.
2. Anexa ”Informația privind condițiile de programare a timpilor de antenă contra plată, prețul/minut al acestora, dar și alte servicii conexe oferite concurenților electorali în alegerile prezidenţiale din 30 octombrie 2016 pentru TV Moldova 1, TV Moldova 2, Radio Moldova şi Radio Moldova Tineret” este parte integrantă a prezentei hotărâri.
3. Președintele IPNA Compania "Teleradio-Moldova" va transmite Informația privind condițiile de programare a timpilor de antenă contra plată, prețul/minut al acestora, dar și alte servicii conexe în alegerile prezidenţiale din 30 octombrie 2016 pentru TV Moldova 1, TV Moldova 2, Radio Moldova şi Radio Moldova Tineret pînă la 04 septembrie 2016, la adresa str. V. Alecsandri,  119 sau la adresa electronică info@cec.md, ori la nr. de fax: 022 234047.
4. Prezenta hotărâre intră în vigoare la data adoptării
S-a votat: „PRO” – 8 voturi  (D. Deleu; N.Spătaru, P.Grozavu, L.Gurez;       V. Țapeș; L. Vasilache; L. Călugăru; S. Nistor).

Subiectul nr. 3 Raportul comparat de activitate al Serviciului Marketing și vânzări (6 luni 2015 / 6 luni 2016).
Preşedintele Consiliului de Observatori al IPNA Compania „Teleradio-Moldova” a întrebat președintele IPNA Compania „Teleradio-Moldova” cine va prezenta raportul și i-a oferit cuvânt. 
Dnul Cojocaru a prezentat „Raportul comparat de activitate al Serviciului Marketing și vânzări (6 luni 2015 / 6 luni 2016)”.
Dnul Grozavu s-a arătat nemulțumit de veniturile acumulate, menționând că s-ar putea de acumulat mai mulți clienți și mia multe venituri. Prin urmare, dnul Grozavu a spus că va vota contra raportului, deoarece consideră activitatea serviciului ineficientă.
Președintele CO a întrebat colegii dacă poate fi această informație plasată pe web. Dna Bordeianu a menționat că este o informație comercială și ar fi bine de a fi omisă, iar majoritatea membrilor CO au susținut propunerea.
Președintele CO a propus de a fi supus votului:
1. Se ia act de Raportul comparat de activitate al Serviciului Marketing și vânzări (6 luni 2015 / 6 luni 2016).
2. Prezenta hotărâre intră în vigoare la data adoptării.
S-a votat: „PRO” – 7 voturi  (D. Deleu; N.Spătaru; L. Gurez; V. Țapeș;         L. Vasilache; L. Călugăru; S. Nistor).
„CONTRA” – 1 vot (P.Grozavu)
[bookmark: OLE_LINK7]
Subiectul nr. 4 - Randamentul activității consilierilor președintei IPNA Compania „Teleradio-Moldova”.
Președintele CO a oferit cuvânt președintelui IPNA pentru susținerea subiectului. La şedinţă s-a prezentat doar consilierul economic, deoarece consilierul juridic se află în concediu anual de odihnă programat.
 Dnul Grozavu a propus să fie ascultat doar raportul consilierului economic prezent la şedinţă, iar raportul consilierului juridic să fie discutat într-o altă şedinţă când va fi prezent.
S-a votat: „PRO” – 8 voturi  (D. Deleu; N.Spătaru, P.Grozavu, L. Gurez;      V. Țapeș; L. Vasilache; L. Călugăru; S. Nistor).
	Preşedintele Consiliului de Observatori al IPNA Compania „Teleradio-Moldova” a oferit cuvânt consilierului economic, dl Radu Vahnovan.
Dl P.Grozavu a menționat că, potrivit raportului prezentat in ședință,  consilierii dublează alte servicii existente in cadrul companiei: consilierul economic, pe cele financiar-economice (departamentul economie și finanțe, serviciul audit intern etc.), iar cel juridic pe cele ale departamentului  juridic. Acestea elaborează regulamente, fac inspecții, controale, revizii în cadrul subdiviziunilor Companiei. Acest lucru, - consideră dl Grozavu, se întâmplă  pentru că președintele Companiei nu le-a stabilit consilierilor o fisă de post. Iar dacă și o au aceasta nu vizează atribuțiile lor de consilieri, care ar trebui să consilieze președintele în probleme strategice de gestionare a instituției pe domeniile lor. Întrebat de dl Grozavu, ce soluții noi de atragere a veniturilor ar putea fi utilizate, dnul Vahnovan a răspuns că alte soluții decât cele existente nu mai există. În situația în care veniturile nebugetare ale Companii, comparativ cu 2015, sunt în scădere, iar consilierul economic nu a putut propune soluții în acest sens președintelui, funcția este una inutilă și trebuie anulată în scopul optimizării cheltuielilor.
Dna Călugăru a menționat că atestă munca și raportul de activitate al consilierului economic ca fiind una eficientă.
Preşedintele Consiliului de Observatori al IPNA Compania „Teleradio-Moldova” a propus votului:
1. Se ia act de Raportul activității consilierului economic al președintei IPNA Compania „Teleradio-Moldova”.
2. Anexa ” Raportul activității consilierului economic al președintei IPNA Compania „Teleradio-Moldova” este parte integrantă a prezentei hotărâri.
3. Prezenta hotărâre intră în vigoare la data adoptării.
Prezenta hotărâre a fost adoptată cu votul a 7 membri ai Consiliului de Observatori: „PRO” – 7 voturi (D.Deleu; N.Spătaru; L.Gurez; V.Țapeș; L.Vasilache; L.Călugăru; S.Nistor) 
„CONTRA”  - 1 vot (P.Grozavu)

Pe finalul ședinței, președintele IPNA a rugat ca subiectul Raportul serviciului juridic pe 2016, în tabel să fie înlocuit cu Aprobarea modificării planului de finanțare pentru 2016 al IPNA Compania „Teleradio-Moldova”, conform Legii bugetului de stat pentru anul 2016, deoarece Șeful serviciului juridic se află în concediu anual de odihnă.
Președintele CO a supus votului propunerea de modificare a Ordinii de zi pentru următoarea ședință CO care va avea loc marți 06.09.2016, ora 15.30:
1. Executarea Hotărârii CO Nr. 77 din 05.08.2016.
2. Aprobarea modificării planului de finanțare pentru 2016 al IPNA Compania „Teleradio-Moldova”, conform Legii bugetului de stat pentru anul 2016.
3. Raport serviciul resurse umane, în tabel (nr. total de salariați, din ei nr. total de femei, nr, total de bărbați, nr. total pensionați, nr. total până la vârsta de 25 de ani, nr. total până la vârsta de 35 de ani, nr. total până la vârsta de 50 de ani, nr. total până la vârsta de 60 de ani, nr. total până la vârsta de 70 de ani, separat pe Radiodifuyiune si Televiziune)
S-a votat: „PRO” – 8 voturi (D.Deleu; N.Spătaru; P.Grozavu; L.Gurez; V.Țapeș; L.Vasilache; L.Călugăru; S.Nistor)  
Preşedintele CO a constatat epuizarea subiectelor și a supus votului încheierea şedinței Consiliului de Observatori al IPNA Compania ”Teleradio-Moldova”.
S-a votat: „PRO” – 8 voturi (D.Deleu; N.Spătaru; P.Grozavu; L.Gurez; V.Țapeș; L.Vasilache; L.Călugăru; S.Nistor)  
Durata şedinţei: 14:00-16:10.
Au semnat:
Preşedintele Consiliului de Observatori                                        Doina DELEU

Secretarul Consiliului de Observatori                           	Anastasia MUNTEANU

